Mustat kadut

Mustat kadut (Rue Cases-Nègres) on Euzhan Palcyn ohjaama ranskalainen draamaelokuva vuodelta 1983. Se perustuu Joseph Zobelin osin elämäkerralliseen romaaniin ja kertoo nuoren pojan kasvusta 1930-luvulla Martiniquen saaren sokeriruokotyöläisten joukosta sivistyneistön joukkoon. Lahjakas poika saa stipendin saaren pääkaupungin Fort-de-Francen oppikouluun, ja hänen isoäitinsä tulee mukaan ansaitakseen koulutusrahoja rikkaiden kaupunkilaisten palvelijana. Poika saa taitavasta aineestaan plagiointisyytteen ja erotetaan koulusta, mutta erehdys huomataan ja poika otetaan takaisin vapaaoppilaana.

Mustat kadut oli Euzhan Palcyn ensimmäinen pitkän elokuvan ohjaus, ja hän laati romaanin pohjalta myös käsikirjoituksen François Truffaut’n opastuksella. Elokuva ja Palcy palkittiin muun muassa Venetsian elokuvajuhlilla (4 palkintoa) ja César-palkintogaalassa.

Lähteet

Vuoden 1983 ranskalaiset elokuvat
Ranskalaiset romaaneihin perustuvat elokuvat